Салам далар-эцар, цхьацца болчу Iилманчашна хетарехь, нохчашна юкъа а деана дин-исламца. Суна хетарехь, Iаьрбий-жуьгтий Африкера Рахь хилла схьабовлале и кеп царна юкъахь лелла яц. Нагахь хиллехь, бухадисинчу гаршна юкъах лелаш хила безара, «СА» бохучу дешан (нохчийн санна беза а, дукхе-дукха гена сохьабоьдуш болу) кхетаман орам. Иза цигахь карош бац. Цо гойту и кеп цхьана генарчу хенахь вайн дайшна юкъахь лелла хилар. Вай тIеэцна бохуш лелла долу дешнаш, шайн орамашка кхийда воьлча гучудолу уьш вайна тIедеана доцуш вайн вешан хилар. Царах ду аьлла хета суна кхузахь хьехориг а.